open-index/open-wikipedia-markdown huggingface dataset:
Σενγιάνγκ

thumb|250px|Άποψη του Σενγιάνγκ
thumb|250px|Το Παλάτι του Μούκντεν
thumb|250px|Δορυφορική εικόνα του αστικού οικισμού Σενγιάνγκ-Φουσούν (Σενγιάνγκ στα δυτικά, Φουσούν στα ανατολικά), 29 Σεπτεμβρίου 2010
Το **Σενγιάνγκ** (απλοποιημένα κινέζικα: 沈阳, παραδοσιακά κινέζικα: 瀋陽, πιν-γιν: *Shěnyáng*), προηγουμένως γνωστό ως **Μούκντεν** (μαντζουριανά: 13px, *Mukden*) είναι πρωτεύουσα και μεγαλύτερη πόλη στην επαρχία Λιαονίνγκ, βορειοανατολική Κίνα. Σύμφωνα με την απογραφή του 2010, η πόλη έχει 8.106.171 κατοίκους, με 5.743.718 κατοίκους στην αστική περιοχή. Οσόν αφορά τον αστικό πληθυσμό είναι η μεγαλύτερη πόλη στη βορειοδυτική Κίνα. Βρίσκεται κτισμένη στις όχθες του Χουν Χε, παραποτάμου του Λιάο, στην ιστορική περιοχή της Μαντζουρίας.

Αρχικά, η πόλη χρησίμευε ως φυλάκιο, αλλά όταν το 1625 κατακτήθηκε από τους Μαντσού, την όρισαν ως πρωτεύουσά τους μέχρι το 1644. Οι Μαντσού έδωσαν στην πόλη το όνομα Μούκντεν, το οποίο στη γλώσσα τους σημαίνει «ανθισμένη πρωτεύουσα». Στη συνέχεια το ονόμασαν Φενγκτιέν, που σημαίνει προσφορά στον ουρανό. Ονομάστηκε ξανά Σενγιάνγκ το 1948. Η πόλη πέρασε στη σφαίρα επιρροής της Ρωσίας στα τέλη του 19ου αιώνα, γεγονός που ενίσχυσε η κατασκευή του σιδηροδρόμου της νότιας Μαντζουρίας. Κατά τον Ρωσοϊαπωνικό Πόλεμο, στο Μούκτνεν δόθηκε η Μάχη του Μούκντεν, μία από τις μεγαλύτερες μάχες πριν τον Α΄Παγκόσμιο Πόλεμο, ενώ, μετά την Ιαπωνική επικράτηση, η πόλη ελεγχόταν από την Ιαπωνία. Αυτές οι εξελίξεις ευνόησαν την οικονομική ανάπτυξη της περιοχής. Στις 18 Σεπτεμβρίου 1931 έλαβε χώρα το περιστατικό του Μούκντεν, το οποίο αποτέλεσε την αφορμή η Ιαπωνία να εισβάλει στη Μαντζουρία και να ιδρύσει το Μαντσουκούο, το 1932. Επί Ιαπωνικής κυριαρχίας η πόλη κατέστη σημαντικό βιομηχανικό κέντρο. Η πόλη προσχώρησε στην Κίνα το 1945 και το 1948 κατελήφθη από τον κομμουνιστικό στρατό της Κίνας.

Η πόλη είναι σημαντικό βιομηχανικό κέντρο με μεταλλουργίες, χαλυβουργίες και βιομηχανίες μεταποίησης, χημικών προϊόντων και μηχανών οχημάτων. Ακόμη, αποτελεί κύριο κόμβο μετακινήσεων στην βορειοδυτική Κίνα. Το Σενγιάνγκ βρίσκεται στο σημείο όπου συναντώνται οι σιδηροδρομικές γραμμές από το Πεκίνο, το Χαρμπίν, το Νταλιάν και την Πιονγιάνγκ. Η πόλη εξυπηρετείται από το διεθνές αεροδρόμιο Σενγιάνγκ Ταοσιάν. Στην πόλη βρίσκεται το Αυτοκρατορικό Παλάτι του Σενγιάνγκ, το οποίο από το 1987 συμπεριλαμβάνεται στα μνημεία παγκόσμιας πολιτιστικής κληρονομιάς, ο τάφος του αυτοκράτορα Τάι-Τσουνγκ, καθώς και άλλοι τάφοι αυτοκρατόρων της Μαντζουρίας.

## Παραπομπές


Κατηγορία:Πόλεις της Κίνας
Ολλανδικό πρωτάθλημα ποδοσφαίρου ανδρών 2010-11

To **Ολλανδικό πρωτάθλημα ποδοσφαίρου ανδρών 2010-11** ή αλλιώς το **Ερεντιβίζιε 2010-11** ήταν το 55ο πρωτάθλημα Ερεντιβίζιε. Ξεκίνησε στις 6 Αυγούστου 2010 και ολοκληρώθηκεστις 29 Μαΐου 2011, μαζί με τα Play Offs ανόδου/υποβιβασμού και Ευρώπης.

Πρωταθλητής αναδείχθηκε ο Άγιαξ για 30ή φορά στην ιστορία του, ενώ υποβιβάστηκε στην Εέρστε Ντιβίζιε η Βίλεμ ΙΙ. Την είσοδο στο Τσάμπιονς Λιγκ 2011-12 κέρδισαν οι Άγιαξ και Τβέντε, ενώ στο  Γιουρόπα Λιγκ 2011-12 οι Αϊντχόφεν, Άλκμααρ και Ντεν Χάαγκ (μέσω των Play Offs).

## Ομάδες
Συνολικά Συνολικά 18 ομάδες αγωνίστηκαν στη φετινή σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2009-10.

## Βαθμολογία

**1** Μπρέντα: -1 βαθμός

## Αποτελέσματα

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας 

## Play Offs
### Play Offs για μια θέση στο Γιουρόπα Λιγκ
#### Ημιτελικά

|}

#### Τελικός

|}

Η ΑΝΤΟ Ντεν Χάαχ κέρδισε την θέση στο Γιουρόπα Λιγκ.

### Play Offs ανόδου/υποβιβασμού
#### Πρώτος γύρος

|}

#### Δεύτερος γύρος

|}

#### Τρίτος Γύρος

|}

Η Φένλο και η Εξέλσιορ παρέμειναν στην Ερεντιβίζιε.

## Παραπομπές


## Εξωτερικοί σύνδεσμοι
* RSSSF

Κατηγορία:Εγχώρια ποδοσφαιρικά πρωταθλήματα 2010-2011
Κατηγορία:Έρεντιβιζι
Cars Jeans Stadion

Το **Cars Jeans Stadion** (ως το 2017 *Kyocera Stadion*) είναι ένα πολλαπλών χρήσεων γήπεδο, το οποίο βρίσκεται στην Χάγη της Ολλανδίας και είναι έδρα της ΑΝΤΟ Ντεν Χάαχ.

## Ιστορία

Το γήπεδο άρχιζε να κατασκευάζεται το 2005  και εγκαινιάστηκε δύο χρόνια μετά, στις 28 Ιουλίου 2007. Το κόστος κατασκευής άγγιζε τα 28.000.000 €. Είναι ένα από τα πιο ασφαλή στάδια στην Ευρώπη. Διαθέτει πολλές κάμερες ασφαλείας, ενώ οι οπαδοί καταγράφονται σε κάμερες όταν εισέρχονται στο στάδιο. Το γήπεδο έχει χωρητικότητα 15.000 θέσεων.

## Παραπομπές


Κατηγορία:Στάδια ποδοσφαίρου στην Ολλανδία
Κατηγορία:ΑΝΤΟ Ντεν Χάαχ
Πούνε

thumb|250px|Η Πούνε από το παλάτι Αγκάχ Χαν
Η **Πούνε** (μαράτι, χίντι: पुणे, αγγλικά: *Pune*), παλαιότερα **Πούνα** (μαράτι, χίντι: पूना, αγγλικά: Poona), είναι η 8η μεγαλύτερη πόλη της Ινδίας και δεύτερη μεγαλύτερη στην πολιτεία Μαχαράστρα μετά το Μουμπάι (πρώην Βομβάη). Η Πούνε σύμφωνα με την απογραφή του 2011 έχει 3.115.431 κατοίκους, ενώ η μητροπολιτική της περιοχή έχει 5.049.968 κατοίκους. Είναι κτισμένη σε υψόμετρο 560 μέτρων στο οροπέδιο Ντέκκαν, στην δεξιά όχθη του ποταμού Μούθα.

## Ιστορία
Η πόλη βρίσκεται στη σημερινή θέση της από το 847 μ.Χ. Η πόλη αναπτύχθηκε κατά τον 17ο αιώνα, παρά τις επιδρομές από την δυναστεία Αντίλ Σάχι. Το 1640 ολοκληρώθηκε το παλάτι Λαλ Μαχάλ. Ο Σιβάτζι, ο οποίος είχε κατασκευάσει και το Λαλ Μαχάλ, ίδρυσε το 1674 την Αυτοκρατορία των Μαράτα, η οποία κατάφερε να νικήσει έπειτα από μακροχρόνιο πόλεμο την Αυτοκρατορία των Μουγκάλ. Η Πούνε έφτασε στην μέγιστη ακμή της όταν την εξουσία είχαν οι Πέσβα (πρωθυπουργοί των Μαράτα), των οποίων η έδρα, το παλάτι Σανίβαν Βάντα, βρισκόταν στην Πούνε, και παρέμεινε έτσι μέχρι την πτώση των Μαράτα και την κατάκτηση της Ινδίας από τους Βρετανούς το 1818. Το 1856, η Πούνε ενώθηκε σιδηροδρομικώς με τη Βομβάη. Στις 22 Ιουνίου 1897, στο αδαμάντινο ιωβηλαίο της βασίλισσας Βικτώρια, δύο Βρετανοί αξιωματούχοι δολοφονήθηκαν στην Πούνε. Θεωρούνται οι πρώτες δολοφονίες στον αγώνα της Ινδίας για ανεξαρτησία, η οποία τελικά ήρθε το 1947.

## Σύγχρονη πόλη
Η Πούνε θεωρείται το πολιτιστικό κέντρο της Μαχαράστρα. Η κυρίαρχη θρησκεία σήμερα στην Πούνε είναι ο Ινδουισμός. Η βιομηχανία στην Πούνε άρχισε να αναπτύσσεται μετά την δεκαετία του 1960. Σήμερα η πόλη είναι κατασκευαστικό κέντρο και κέντρο τεχνολογίας πληροφόρησης. Στην πόλη έχουν εργοστάσια οι General Motors, Volkswagen και Fiat, με αποτέλεσμα η *Independent* να αποκαλέσει την Πούνε «Πόλη των Αυτοκινήτων». Διαθέτει επίσης μεγάλο αριθμό πανεπιστημίων και κολλεγίων. Από αυτά ξεχωρίζει το πανεπιστήμιο της Πούνε, το οποίο ιδρύθηκε το 1948.

## Παραπομπές


## Εξωτερικοί σύνδεσμοι

Κατηγορία:Πόλεις της Ινδίας
Κατηγορία:Μαχαράστρα
Τεχνητός χλοοτάπητας (ποδόσφαιρο)

right|300px|thumb|Γήπεδο με τεχνητό χλοοτάπητα.
Ο **ποδοσφαιρικός τεχνητός [[χλοοτάπητας]]** είναι μία συνθετική επιφάνεια που μοιάζει με χορτάρι. Τοποθετείται σε ποδοσφαιρικά γήπεδα αντί του φυσικού χλοοτάπητα, καθώς ο τεχνητός χλοοτάπητας δεν χρειάζεται τόση φροντίδα, όσο ο φυσικός.

## Ιστορία

Η πρώτη ομάδα που τοποθέτησε τεχνητό χλοοτάπητα είναι η Κουίνς Παρκ Ρέιντζερς. Το 1981 έβγαλε τον φυσικό χλοοτάπητα για να εγκαταστήσει τον τεχνητό . Αφαιρέθηκε όμως 7 χρόνια αργότερα, το 1988. Έτσι ο τεχνητός χλοοτάπητας αποκτά κακή φήμη, λόγω των εγκαυμάτων που μπορούν να δημιουργηθούν στο σώμα των ποδοσφαιριστών από την τριβή του δέρματος και του τεχνητού χλοοτάπητα, αλλά και για την σκληρότητά του, σε σύγκριση με το χορτάρι. Επίσης η μπάλα δεν αντιδρά το ίδιο στον τεχνητό χλοοτάπητα. Έτσι, τη δεκαετία του '90 πολλοί ποδοσφαιρικοί σύλλογοι αντικαθιστούν τον τεχνητό χλοοτάπητα με τον φυσικό. Η χρήση του χλοοτάπητα αργότερα απαγορεύτηκε από τη FIFA και την UEFA και από πολλές εγχώριες ποδοσφαιρικές ομοσπονδίες, όμως τα τελευταία χρόνια, επιτράπηκε η χρήση τεχνητού χλοοτάπητα, με την προϋπόθεση ότι πληροί τα κριτήρια της FIFA .

## Πλεονεκτήματα και μειονεκτήματα
### Πλεονεκτήματα

*Ο τεχνητός χλοοτάπητας δεν χρειάζεται πότισμα, κούρεμα και, γενικά, δε χρειάζεται τη φροντίδα ενός φυσικού χλοοτάπητα.

### Μειονεκτήματα

* Οι τεχνητοί χλοοτάπητες πρέπει να έχουν στην επιφάνειά τους κόκκους καουτσούκ. Κάποιοι κόκκοι καουτσούκ είναι κατασκευασμένοι από ανακυκλωμένα ελαστικά αυτοκινήτων και μπορεί να μεταφέρει βαριά μέταλλα τα οποία μπορούν να περάσουν στον υδροφόρο ορίζοντα.

*Η τριβή μεταξύ του δέρματος και των του τεχνητού χλοοτάπητα μπορεί να προκαλέσει εγκαύματα σε πολύ μεγαλύτερο βαθμό από το φυσικό χόρτο.

*Ο τεχνητός χλοοτάπητας διατηρεί τη θερμότητα από τον Ήλιο και μπορεί να γίνει πολύ θερμότερος από τον φυσικό με την παρατεταμένη έκθεση στο ηλιακό φως .

*Οι σύγχρονοι χλοοτάπητες δεν αφαιρούνται εύκολα, όπως οι προηγούμενες γενιές τεχνητού χλοοτάπητα.

## Παραπομπές


Κατηγορία:Αθλητικές εγκαταστάσεις
Κατηγορία:Στάδια ποδοσφαίρου
Έμιλ Χύντεν

Ο **Έμιλ Χύντεν** (γερμανικά: *Emil Johannes Hünten*, 19 Ιανουαρίου 1827 - 1 Φεβρουαρίου 1902) ήταν Γερμανός ζωγράφος. Άρχισε να ζωγραφίζει ιστορικές σκηνές και μεταφερθηκε σε άλογα και στρατιωτικα μοτίβα. Μεταξύ των πελατων του ηταν ο Όττο φον Μπίσμαρκ και η βασιλική οικογενεια της Πρωσίας.

## Βιογραφία
thumb|300px|right|Γάλλος αγγελιαφόρος 
Γεννήθηκε στο Παρίσι το 1827 και ήταν γιος του συνθέτη Franz Hünten. Σπούδασε τέχνη στον H. Flandrin και τον 
Οράς Βερνέ στην Σχολή Καλών Τεχνών του Παρισιού. Το 1848, μετακόμισε στην Αμβέρσα για να εργαστεί στο στούντιο του Wappers Dyckmans στούντιο και μετακομισε μετεπειτα στο Ντίσελντορφ το 1851 όπου οι καθηγητές του ήταν ο Julius Lessing και ο Wilhelm Camphausen. Κέρδισε μετάλλια για τα έργα του στο Βερολίνο το 1872 και στη Βιέννη το (1873), έγινε μέλος της Ακαδημίας του Βερολίνου το 1878. Πέθανε στο Ντίσελντορφ την 1η Φεβρουαρίου 1902.
## Παραπομπές


Κατηγορία:Γερμανοί ζωγράφοι
Κατηγορία:Εικονογράφοι
Αντώνιος Μίγγας

Ο **Αντώνης Μίγγας** ή **Μίγκας** (Νάουσα, 1876 - Καρυδιά Πέλλας, 7 Ιουλίου 1907) ήταν Έλληνας Μακεδονομάχος με καταγωγή από τη Νάουσα. Ήταν στενός συνεργάτης του Μακεδονομάχου Τέλλου Αγαπηνού και απαγχονίστηκε μαζί του στις 7 Ιουνίου 1907, στο χωριό Τέχοβο (Καρυδιά) Πέλλας, μετά από ενέδρα των κομιτατζήδων της ΕΜΕΟ Κασάπτσε, Ζλάταν και Χαντούρη. 

## Θυσία μαζί με τον Καπετάν Άγρα
thumb|left|Ο Καπετάν Άγρας (αριστερά) και ο Αντώνης Μίγγας (δεξιά) μετά τον απαγχονισμό τους από τους κομιτατζήδες (7 Ιουνίου 1907)
Η θυσία του Αντώνη Μίγγα αποτελεί λαμπρό παράδειγμα, αφού αν και μπορούσε να γλιτώσει τη ζωή του, προτίμησε να θυσιαστεί δίπλα στον αρχηγό του και να ταφούν μαζί. "Μαζί ήρθαμε, μαζί θα πεθάνουμε, σαν θέλει ο Θεός και όπου θα πεθάνει ο αρχηγός μου, εκεί θα πεθάνω κι εγώ" ήταν τα τελευταία λόγια του Ναουσαίου εθνομάρτυρα Μακεδονομάχου, σύμφωνα με αυτόπτες, ο οποίος έπεσε *τοις κείνων ρήμασι πειθόμενος*, προσδοκώντας την απελευθέρωση της Μακεδονίας, η οποία ήρθε 5 χρόνια αργότερα, το 1912.

## Απόδοση τιμών
[thumb|400px|left|Το μνημείο των δύο Μακεδονομάχων έξω από την [Καρυδιά Πέλλας]]
Στο πάρκο της Νάουσας, όπως και στον τόπο του απαγχονισμού του στην Καρυδιά Πέλλας, δίπλα στα μνημεία των 1.241 Αγίων Ναουσαίων Νεομαρτύρων και των εθνομαρτύρων Ζαφειράκη Θεοδοσίου και Αναστάσιου Καρατάσου στήθηκε το 2012 προτομή, ως οφειλόμενη τιμή σε ένα πρόσωπο που δόξασε τη Νάουσα και τη Μακεδονία. Τα αποκαλυπτήρια της προτομής έγιναν στις 17 Οκτωβρίου 2012 κατά την 100η επέτειο της απελευθέρωσης της πόλης από τον τουρκικό ζυγό και το άγαλμα αποκάλυψε ο Αρχιεπίσκοπος Αθηνών και πάσης Ελλάδος κ.κ. Ιερώνυμος μαζί με τον δήμαρχο Ηρωικής Πόλης Νάουσας κ. Αναστάσιο Καραμπατζό. 

Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 10/2013
Κατηγορία:Μακεδονομάχοι
Κονσταντίν Ντράγκας Ντεγιάνοβιτς

Ο **Κονσταντίν Ντεγιάνοβιτς** (*Константин Драгаш Дејановић*, 1355 - 25 Μαΐου 1395) από τον Οίκο των Ντράγκας/Δραγάση ήταν δεσπότης των Σέρβων και ηγεμόνας περιοχής της σημερινής Σερβίας. 

## Βιογραφία
Ο Κωνσταντίνος ήταν γιος του σεβαστοκράτορα Ντέγιαν και της Θεοδώρας των Νεμάνιτς, κόρης του Στέφανου Ούρεση Γ' βασιλιά της Σερβίας από το δεύτερο γάμο του με τη Μαρία Παλαιολογίνα, δισεγγονή του Μιχαήλ Η'. Είχε έναν μεγαλύτερο αδελφό, τον Ιωάννη Δραγάση, με τον οποίο μοιραζόταν την εξουσία. Κατά κάποιες πηγές αδέλφια του ήταν και η Θεοδώρα και ο Δημήτριος.

Μετά τον θάνατο του πατέρα του Ντέγιαν στα μέσα του 14ου αιώνα, τα εδάφη που κυβερνούσε κληρονομήθηκαν από τους γιους του, Ιωάννη και Κωνσταντίνο. Αυτοί μαζί με τη Θεοδώρα έκαναν δωρεές και προστάτευσαν πολλά μοναστήρια στο Άγιο Όρος, ειδικά τη Μονή Χιλανδαρίου, τη Μονή Αγίου Παντελεήμονος και τη Μονή Βατοπεδίου.

Μετά τη Μάχη του Έβρου το 1371, οι δύο αδελφοί Ντράγκας έγιναν υποτελείς του σουλτάνου Μουράτ Α΄. Όταν ο αδελφός του Ιωάννης πέθανε το 1378 ή 1379, ο Κωνσταντίνος συνέχισε μόνος του να κυβερνά την περιοχή τους. Συμμετείχε ως υποτελής των Οθωμανών στη Μάχη της Ροβίνας το 1395. Σε αυτή τη μάχη έχασε τη ζωή του και τον διαδέχτηκε ο γιος του Ιάκωβος, αλλά οι Οθωμανοί κατά τα επόμενα χρόνια κατέκτησαν τα εδάφη του.

## Οικογένεια
Νυμφεύτηκε σε πρώτο γάμο κάποια αγνώστου ονόματος ευγενή Ιλλυρικής καταγωγής από τη Δαλματία, με την οποία είχε πιθανώς δύο παιδιά:
* την Ελένη Δραγάση (Ελένα Ντράγκατς), η οποία παντρεύτηκε τον Μανουήλ Β΄ Παλαιολόγο Αυτοκράτορα των Ρωμαίων, και 
* τον Ιάκωβο, που προσηλυτίστηκε στο Ισλάμ ως "Γιακούμπ". 

Σε δεύτερο γάμο νυμφεύτηκε την Ευδοκία Μεγάλη Κομνηνή, κόρη του Αλεξίου Γ΄ αυτοκράτορα της Τραπεζούντος και της Θεοδώρας Καντακουζηνής. Δεν απέκτησαν τέκνα.

## Παραπομπές


## Πηγές
* Alexander Kazhdan, *The Oxford Dictionary of Byzantium*, Oxford, 1991

Κατηγορία:Δεσπότες της Σερβίας
Κονσταντιν
Ευδοκία Μεγάλη Κομνηνή

Η **Ευδοκία Μεγάλη Κομνηνή** (απεβ. μετά τις 4 Σεπτεμβρίου του 1395),, γεννήθηκε πριγκίπισσα της Τραπεζούντας και από τους γάμους της έγινε δέσποινα της Σερβίας και δέσποινα της Σινώπης.

## Βιογραφία
Γεννήθηκε σε άγνωστη ημερομηνία. Ήταν η δεύτερη κόρη του αυτοκράτορα της Τραπεζούντας Αλέξιου Γ΄ Μέγα Κομνηνού και της Θεοδώρας Καντακουζηνής. Η αδελφή της Άννα παντρεύτηκε τον Βαγράτιος Ε΄ της Γεωργίας, ενώ ο αδελφός της Μανουήλ Γ΄ έγινε αυτοκράτορας της Τραπεζούντας.

Στις 8 Οκτωβρίου 1378 παντρεύτηκε τον Τουρκομάνο Tadjeddin, πασά της Σινώπης και εμίρη στα Λίμνια του Πόντου. Αν και απέκτησε πολλά παιδιά -άγνωστο πόσα ακριβώς- με τον Tadjeddin,  είναι γνωστό μόνο το όνομα του ενός γιου της, του 
* Αλταμούρ. 

Το 1387 ένα χρόνο μετά το θάνατο του Tadjeddin σε μάχη, που έγινε στις 24 Οκτωβρίου του 1386 εναντίον του θείου του Χατζί Ομάρ και όπου είχε "κοπεί το σώμα του σε κομμάτια", παντρεύτηκε σε δεύτερο γάμο τον Σέρβο δεσπότη Κωνσταντίνο Δραγάτση με τον οποίο δεν απέκτησε παιδιά. 

Στις 17 Μαΐου 1395 έχασε τον δεύτερο σύζυγό της στην Μάχη της Ροβίνας και στις 4 Σεπτεμβρίου του ίδιου έτους από την Κωνσταντινούπολη επέστρεψε στην Τραπεζούντα. Μετά την ημερομηνία αυτή δεν υπάρχει περαιτέρω αναφορά της στα Χρονικά ή κρατικά έγγραφα, αλλά θεωρείται, ότι αποσύρθηκε στην Τραπεζούντα.

## Παραπομπές


## Πηγές
* 

Κατηγορία:Δυναστεία Μεγάλων Κομνηνών
Κατηγορία:Οίκος Ντεγιάνοβιτς
Κατηγορία:Δεσπότισσες της Σερβίας
Κατηγορία:Βυζαντινοί του 14ου αιώνα
Γιάκοβ Ντεγιάνοβιτς

Ο **Γιάκοβ Ντεγιάνοβιτς** (*[[σερβικά]] : Јаков Дејановић*), ήταν ηγεμόνας της μεσαιωνικής Σερβίας, κυβερνούσε μια περιοχή με το όνομα Δεσποτάτο των Ντεγιάνοβιτς, καταγόμενος από την οικογένεια Ντεγιάνοβιτς ή Ντραγκάς (Δραγάση).

Ήταν γιος και διάδοχος του Κωνσταντίνου Ντραγκάς από άγνωστη γυναίκα και αδελφός της Ελένης Δραγάση. Αναφέρεται ότι έγινε μουσουλμάνος κι άλλαξε το όνομα του σε Γιακούμπ. Κυβέρνησε για λίγο διάστημα και το δεσποτάτο σταδιακά κατακτήθηκε από τους Οθωμανούς.

## Πηγές
* Распад Србије - Историја Срба - Weebly

Κατηγορία:Δεσπότες της Σερβίας
Γιακοβ
Φαίδρα Σκιαδοπούλου

Η **Φαίδρα Σκιαδοπούλου**, γεννημένη στις 29 Ιουλίου 1990 στη Θεσσαλονίκη, είναι Ελληνίδα καλαθοσφαιρίστρια. Διαθέτει ύψος 1,91 μέτρα και αγωνίζεται στη θέση της Σέντερ.

Η Σκιαδοπούλου αγωνίστηκε για πρώτη φορά στην Α1 Εθνική Κατηγορία με τα χρώματα της Siemens. Η πρώτη της διάκριση στο επίπεδο αυτό ήρθε την περίοδο 2008-09, οπότε και σε ηλικία 18 ετών έλαβε την τρίτη θέση στους στατιστικούς πίνακες των κοψιμάτων. Παραμένοντας στη Θεσσαλονίκη αγωνίστηκε διαδοχικά για τον ΠΑΟΚ (2009-11)  - του οποίου διετέλεσε και αρχηγός  - και τον Άρη (2011-12). Το καλοκαίρι του 2012 μετακόμισε στην Αθήνα για λογαριασμό της πρωτοεμφανιζόμενης στην κατηγορία Τερψιθέας Γλυφάδας. Οικονομικά προβλήματα στο σύλλογο οδήγησαν την ίδια και άλλες συμπαίκτριές της στην αποχώρηση από την ομάδα τον ίδιο Δεκέμβρη. Εφόσον δεν είχε το δικαίωμα να λάβει μεταγραφή προς έτερη ελληνική ομάδα, οδηγήθηκε στην Ιταλία επιλέγοντας τη Φαέντσα ως επόμενο σταθμό της. Και πάλι, όμως, στάθηκε άτυχη καθώς δεν πρόλαβε να αγωνιστεί προτού ο σύλλογος δηλώσει την αναστολή των αγωνιστικών του δραστηριοτήτων. Το καλοκαίρι του 2013, μετά από την επιτυχημένη πορεία της Εθνικής Ελλάδος το ίδιο καλοκαίρι, διεκδίκησαν τη Σκιαδοπούλου αρκετές ομάδες της Α1 Εθνικής, με την παίκτρια να έρχεται τελικά σε συμφωνία με την Αναγέννηση Νέου Ρυσίου.

Η Σκιαδοπούλου συμμετείχε σε αγώνες όλων των νεανικών Εθνικών Ομάδων κερδίζοντας σε νεαρή ηλικία θέση στη Εθνική Ελλάδος Γυναικών, χάρις στις καλές τις επιδόσεις στην Α1 Εθνική. Συμμετείχε διαδοχικά στο Βαλκανικό Πρωτάθλημα Νεανίδων το 2006 στη Σόφια, στο Ευρωπαϊκό Πρωτάθλημα Νεανίδων (Β' Κατηγορία) το 2007 στην Τιμισοάρα και το 2008 στα Σκόπια και στο Ευρωπαϊκό Πρωτάθλημα Νέων Γυναικών (Β' Κατηγορία) το 2009 στην Οχρίδα. Πρόσφατα αγωνίστηκε με την Εθνική Γυναικών που ανεπιτυχώς διεκδίκησε εισιτήριο για το Ευρωπαϊκό Πρωτάθλημα του 2013 και με εκείνη που πέρασε στην αντίστοιχη διοργάνωση του 2015 ως πρωτοπόρος του Α' Προκριματικού Γύρου.	

## Παραπομπές


## Εξωτερικοί σύνδεσμοι
* 
* Faidra Skiadopoulou, προφίλ στην επίσημη ιστοσελίδα της FIBA Europe (EuroBasket Women 2015). 
* Fedra Skiadopoulou, στατιστικά στον ιστότοπο Eurobasket.com. 
* Faidra Skiadopoulou, στατιστικά στον ιστότοπο της Federación Española de Baloncesto. 

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες της εθνικής Ελλάδος κορασίδων
Κατηγορία:Καλαθοσφαιρίστριες ΜΕΝΤ
Κατηγορία:Καλαθοσφαιρίστριες Siemens
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Τερψιθέας Γλυφάδας
Κατηγορία:Καλαθοσφαιρίστριες Αναγέννησης Νέου Ρυσίου
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Πάουερ φόργουορντ
Κατηγορία:Σέντερ
Οράν

thumb|250px|Το κάστρο της Σάντα Κρούθ και το Οράν
To **Οράν** (αραβικά: وهران) είναι λιμάνι στη Μεσόγειο στις ακτές της Αλγερίας και δεύτερη μεγαλύτερη πόλη της χώρας μετά την πρωτεύουσα Αλγέρι. Σύμφωνα με στοιχεία του 2011, το Οράν έχει 671.576 κατοίκους, ενώ η μητροπολιτική περιοχή έχει 1.619.940 κατοίκους. Απέχει 430 χιλιόμετρα από το Αλγέρι. Ένας χείμαρρος χωρίζει το Οράν σε νέα και παλιά πόλη. Η πόλη στα αραβικά ονομάζεται Ουαχράν, και το Οράν είναι η μεταγραφή του ονόματος στα γαλλικά, και το όνομά της σημαίνει δύο λιοντάρια. Τα λιοντάρια είναι σύμβολο της πόλης και δύο γιγάντια αγάλματα βρίσκονται στην είσοδο του δημαρχείου του Οράν.

## Ιστορία
Η περιοχή κατοικείται από την προϊστορία, αλλά η σημερινή πόλη θεωρείται ότι ιδρύθηκε το 10ο αιώνα μ.Χ. από Μαυριτανούς Ανδαλουσιανούς εμπόρους σαν βάση για το εμπόριο με τη βόρεια Αφρική. Η πόλη άκμασε λόγω του εμπορίου, ενώ στο τέλος του 15ου αιώνα δέχτηκε τους Μαυριτανούς που εκδιώχθηκαν από την Ισπανία. Το 1509, το Οράν κατακτήθηκε από τους Ισπανούς οι οποίοι την οχύρωσαν. Οι Ισπανοί είχαν την πόλη στη κατοχή μέχρι το 1708 όταν κατελήφθη από τους Οθωμανούς. Οι Ισπανοί ανέκτησαν το Οράν το 1732, μέχρι που το εγκατέλειψαν μετά από ένα σεισμό το 1790 και το 1792 πέρασε στην κατοχή των Οθωμανών. Το 1831 το κατέλαβαν οι Γάλλοι και μετέτρεψαν το γειτονικό Μερς Ελ Κεμπίρ σε ναυτική βάση. Στις 3 Ιουλίου 1940 οι Βρετανοί βύθισαν μεγάλο μέρος του γαλλικού στόλου για να μην πέσει στα χέρια των Γερμανών. Πέρασε ξανά στην κατοχή των Συμμάχων τον Νοέμβριο του 1942. Το Οράν είχε μεγαλύτερο ποσοστό Ευρωπαίων από ότι οποιαδήποτε άλλη πόλη της Βόρειας Αφρικής και υπήρχαν τριβές ανάμεσα σε Γάλλους και Άραβες. Οι περισσότεροι Γάλλοι έφυγαν μετά την ανεξαρτητοποίηση της Αλγερίας το 1962.

## Σύγχρονη πόλη
Σήμερα το Οράν είναι το δεύτερο μεγαλύτερο λιμάνι της Αλγερίας μετά το Αλγέρι, από όπου μεταφέρονται σιτάρι, κρασί, λαχανικά, κρέας, μαλλί, τσιγάρα και μεταλλεύματα σιδήρου. Είναι εμπορικό, οικονομικό και βιομηχανικό κέντρο της δυτικής Αλγερίας. Το λιμάνι συνδέεται ακτοπλοϊκά με το Αλικάντε, τη Βαρκελώνη και τη Μασσαλία. Αξιοθέατα της πόλης είναι το Μεγάλο Τζαμί, ανοικτό για το κοινό, και ο Καθεδρικός της Σακρ-Κερ, που σήμερα είναι βιβλιοθήκη. Διάσημοι άνθρωποι από το Οράν είναι ο Αλμπέρ Καμύ και ο Υβ Σαιν Λωράν.

## Παραπομπές


## Εξωτερικοί σύνδεσμοι
* 


Κατηγορία:Οικισμοί στην Επαρχία του Οράν
Κατηγορία:Πόλεις της Αλγερίας
Κατηγορία:Λιμένες της Μεσογείου
Κωνσταντίνος Βουδούρης

Ο **Κωνσταντίνος Γ. Βουδούρης** (1889- 12 Αυγούστου 1962) ήταν Έλληνας δικηγόρος και πολιτικός. Πολιτεύτηκε με διάφορα κόμματα και εξελέγη βουλευτής. Τελευταίο κόμμα με το οποίο πολιτεύτηκε ήταν η Ένωση Κέντρου.

## Βιογραφία
Σπούδασε Νομικά και ασχολήθηκε αρχικά με τη δημοσιογραφία. Στη συνέχεια άσκησε το δικηγορικό επάγγελμα στην Αθήνα και ανέλαβε διευθυντής στο Υπουργείο Περιθάλψεως.
Το 1922 διορίστηκε Νομάρχης Αργολιδοκορινθίας, θέση στην οποία έμεινε ως το 1923.

Εξελέγη βουλευτής Ολυμπίας (1923, 28) και αργότερα (1932, 51) Μεσσηνίας . 

Εξελέγη για πρώτη φορά βουλευτής το 1923 και μετά στις εκλογές του 1928 με το Εθνικόν Δημοκρατικόν Κόμμα του Κονδύλη. Επανεξελέγη βουλευτής με το Αγροτικόν Εργατικόν Κόμμα στις εκλογές του 1932. 
Στην κυβέρνηση Παπαναστασίου υπηρέτησε ως υφυπουργός Συγκοινωνίας από τις 26 Μαΐου 1932 ως τις 5 Ιουνίου 1932.

Ήταν επίσης αντιπρόεδρος της Βουλής από τις 2 Νοεμβρίου 1932 ως τις 29 Ιανουαρίου 1933.

Το 1946 κατήλθε υποψήφιος βουλευτής Μεσσηνίας με τον Συνδυασμό Κόμματος Φιλελευθέρων και δεν εξελέγη, συγκεντρώνοντας 1.489 ψήφους. Στις εκλογές του 1951 εξελέγη βουλευτής Μεσσηνίας με την ΕΠΕΚ και το 1956 με το ΔΚΕΛ.

Από το 1945 ως το 1947 ήταν πρόεδρος του ΙΚΑ.

Απεβίωσε στο νοσοκομείο "Ευαγγελισμός" το 1962 έπειτα από μακρά και επώδυνη ασθένεια και κηδεύτηκε στο Πρώτο Νεκροταφείο Αθηνών. Τον νεκρό αποχαιρέτησε ο ίδιος ο Γεώργιος Παπανδρέου εκ μέρους της Ένωσης Κέντρου.

## Παραπομπές


Κατηγορία:Έλληνες υφυπουργοί Συγκοινωνιών
Κατηγορία:Βουλευτές Ολυμπίας
Κατηγορία:Βουλευτές Μεσσηνίας
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το Αγροτικό Εργατικό Κόμμα
Κατηγορία:Βουλευτές εκλεγμένοι με το Εθνικό Δημοκρατικό Κόμμα
Κατηγορία:Νομάρχες Αργολίδας και Κορινθίας
Κατηγορία:Αντιπρόεδροι της Βουλής των Ελλήνων
Κατηγορία:Βουλευτές εκλεγμένοι με το Δημοκρατικό Κόμμα Εργαζόμενου Λαού
Κατηγορία:Διοικητές του ΙΚΑ
Λίμνη Βουλιαγμένης

Η **Λίμνη της Βουλιαγμένης** είναι φυσική υφάλμυρη λίμνη με ιαματικές ιδιότητες που βρίσκεται στη Βουλιαγμένη της Αττικής. Εντάσσεται στις περιοχές Natura 2000 και έχει χαρακτηριστεί τοπίο ιδιαίτερου φυσικού κάλους.
 
## Περιγραφή
Η λίμνη βρίσκεται στο νότιο άκρο του Υμηττού, κοντά στη θάλασσα. Βρίσκεται μέσα σε μια ελλειψοειδή κοιλότητα με μήκος 260 μέτρα και πλάτος 145 μέτρα. Η λίμνη βρίσκεται μισό μέτρο ψηλότερα από την επιφάνεια της θάλασσας. Τα νερά της προέρχονται από βάθος 50 με 100 μέτρα και έχουν θερμοκρασία από 22°C μέχρι 29°C, υποδεικνύοντας ότι σε κάποιο βάθος επικοινωνεί με το ηφαιστειακό τόξο του Αιγαίου. Επίσης, η λίμνη τροφοδοτείται από μια πηγή γλυκού νερού σε βάθος 17 μέτρων. Στη λίμνη καταλήγει ένα υπόγειο σπήλαιο που επικοινωνεί με τη θάλασσα με διάφορες στοές.

Η λίμνη δημιουργήθηκε όταν τμήμα της οροφής ενός μεγάλου υπόγειου σπηλαίου κατέρρευσε πριν περίπου 2.000 χρόνια λόγω της διάβρωσης και των τεκτονικών κινήσεων, και γι' αυτό δεν υπάρχουν αναφορές από την αρχαιότητα, ούτε καν από τον Παυσανία. Το σπήλαιο βρίσκεται μέσα στα ασβεστολιθικά πετρώματα της περιοχής. Το εξερευνημένο μήκος του σπηλαίου είναι 3.123 μέτρα. Στο σπήλαιο υπάρχουν 14 σήραγγες, ενώ έχει βρεθεί και ένας μεγάλος υποθαλάσσιος σταλαγμίτης. Ο πυθμένας της λίμνης αποτελείται από λασπώδες υπόστρωμα πλούσιο σε θειούχες ενώσεις. Τα νερά της λίμνης έχουν αυξημένη περιεκτικότητα σε μέταλλα και ιχνοστοιχεία, όπως κάλιο, νάτριο, λίθιο, αμμώνιο, ασβέστιο, σίδηρος, χλώριο και ιώδιο. Τα νερά της λίμνης ενδείκνυνται για ρευματικές παθήσεις, αθλητικές κακώσεις, παθήσεις νευρικού συστήματος, δερματοπάθειες και γυναικολογικές παθήσεις. Η κολύμβηση στη λίμνη γίνεται έναντι αντιτίμου και στη λίμνη υπάρχει εστιατόριο-μπαρ.

## Βιοποικιλότητα
Στην λίμνη ανακαλύφθηκε τη δεκαετία του 1980 ένα είδος θαλάσσιας ανεμώνης, το *Paranemonia vouliagmeniensis*, το οποίο ζει αποκλειστικά στη συγκεκριμένη λίμνη. Στη λίμνη, επίσης, έχουν βρεθεί άλλα δύο είδη διθύρων, τα *Abra ovata* και *Cerastoderma glaucum*.. Το *C. glaucum* μπορεί να καθαρίζει μεγάλο όγκο νερού από μικρόβια. Επίσης στη λίμνη ζει το είδος ψαριού *[[Garra rufa]]*.

Στη λίμνη Βουλιαγμένης έχει βρεθεί επίσης το είδος γωβιού *Millerigobius macrocephalus*, το οποίο παρουσιάζει αυξημένες συγκεντρώσεις στις ρηχές περιοχές της λίμνης. Η ανίχνευσή του στη λίμνη αποτελεί την πρώτη φορά που το συγκεκριμένο είδος ψαριού έχει εντοπιστεί σε ένα σώμα νερού που δεν επικοινωνεί με τη θάλασσα καθώς και τη πρώτη φορά που βρίσκεται σε υφάλμυρες συνθήκες.
μικρογραφία|320x320εσ|Λίμνη Βουλιαγμένης (Άποψη 2)

## Προστατευόμενη τοποθεσία
Η περιοχή έχει ανακηρυχθεί φυσικό μνημείο και έχει καταλογογραφηθεί ως προστατευόμενη τοποθεσία του δικτύου Natura 2000 με κωδικό GR3000006. Επιπλέον, χαρακτηρίστηκε ως Τόπος Ιδιαίτερου Φυσικού Κάλους από το Υπουργείο Πολιτισμού.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Λίμνες της Αττικής
Βόγισλαβ Βογίνοβιτς

Ο **Βόγισλαβ Βογίνοβιτς** (*[[σερβικά]] : Vojislav Vojinović*) ήταν Σέρβος βοεβόδας ο γιος του βοεβόδα Βογίν και ένας από τους πρώτους επαρχιακούς άρχοντες της αυτοκρατορίας της Σερβίας.

Κυβερνούσε μία μεγάλη έκταση μεταξύ του Ντρίνα και έως την Αδριατική Θάλασσα τη Δημοκρατία της Ραγούσας, το Κότορ και έως το Κοσσυφοπέδιο που ονομαζόταν Χώρα του Βοΐνοβιτς. Στο τέλος της βασιλείας του Δουσάν πήρε τον τίτλο του Βοϊβόδα (Δούκα), και κατά τη διάρκεια της βασιλείας του αυτοκράτορα Ούρος γίνεται το πιο ισχυρός μεγιστάνας και φέρει τον τίτλο του πρίγκιπα της Χούμ.

## Βιογραφία
Βόγισλαβ Βογίνοβιτς ήταν γιος του Βογίν ιδρυτής της οικογένειας Βοΐνοβιτς, ήταν αρχηγός και ένας από τους πιο εξέχοντες ευγενείς της εποχής Στέφανου Ντεκάνσι. Ο Βόισλαβ είχε επίσης δύο μεγαλύτερα αδέλφια τον Μίλο και τον Άλτομαν.

Η πολιτική του σταδιοδρομία άρχισε στην αυλή του Στεφάνου Δουσάν περίπου το 1350 με τον τίτλο του "Στάβιλακ". Μαζί με την πολιτική του σταδιοδρομία εργάστηκε για τη διαμόρφωση και αύξηση των φεουδαρχικών εδαφών της οικογένειας, παραμένει άγνωστο το μέγεθος της αρχικής περιουσίας. Μετά τον θάνατο των αδελφών του έγινε μόνος κληρονόμος του οικογενειακού φέουδου. Παντρεύτηκε την Γκοΐσλαβα και μαζί της απέκτησε τους Στέφαν και Ντρομπρίβοϊ.

Το 1358 άρχισε την διαμάχη με την Δημοκρατία της Ραγούσας που ανήκε στην Ενετία. Η περιοχή του Χούμ που διοικούσε ο Βόγισλαβ, έγινε περιοχή συνόρων, και μία στρατιωτική επαρχία εκεί είχαν εγκατασταθεί στρατεύματα του Βασιλείου της Ουγγαρίας. Ο Βόγισλαβ με μικρές συνοριακές αψιμαχίες στα μέσα του 1358 προσπαθούσε να ξεκινήσει πόλεμο. Στα μέσα του Ιουλίου 1359 ο ουγγρικός στρατός αποσύρθηκε από το έδαφος του σερβικού κράτους, και αμέσως μετά ξεκίνησε η σύγκρουση μεταξύ Βόγισλαβ και Ραγούσας. Συγκεκριμένα ο Βόγισλαβ, ως πρίγκιπας της Χούμ, ζήτησε από Sv. Blaise να παραδώσει την πόλη Στόνσκι επειδή παραδοσιακά ήταν η έδρα των πριγκίπων της Χούμ.

Πολέμησε δύο φορές (1359-1360 και 1361-1362), κατά του Ντουμπρόβνικ. Πέθανε το 1363 και τον διαδέχτηκε ο ανιψιός Νίκολα Αλτομάνοβιτς.

## Παραπομπές


Κατηγορία:Σερβική Αυτοκρατορία
Κατηγορία:Οίκος Βοΐνοβιτς
Κατηγορία:Βοεβόδες της Σερβίας
Μίλος Βοΐνοβιτς

Ο **Μίλος Βοΐνοβιτς** (*[[σερβικά]] : Милош Војиновић*) ήταν Σέρβος μεσαιωνικός φεουδάρχης, γιος του βοεβόδα Βογίν, του ανήκε μεγάλη έκταση στην περιοχή του Gacko .

Ήταν ο μεγαλύτερος γιος του Βοΐν, αδέλφια του ήταν ο Άλτομαν και ο Βόγισλαβ. Πήρε μέρος με τον πατέρα του στην κατάκτηση της Ζέτα, και στην εξέγερση κατά του βασιλιά της Σερβίας Στέφαν Ούρος Γ΄ Ντετσάνι. Ο Μίλος αναφέρεται ως μέλος της αντιπροσωπείας που διαπραγματεύτηκε με την Δημοκρατία της Ραγούσας. Λίγο αργότερα, πέθανε νέος και άτεκνος.

## Πηγές
* Др Жељко Фајфрић:Велики жупан Никола Алтомановић, ДД Графосрем, Шид

Μιλος
Κατηγορία:Σερβική Αυτοκρατορία
Κατηγορία:Σέρβοι διπλωμάτες
Σμέρδις της Περσίας

Ο **Μπαρντίγια της Περσίας** (... - 522 π.Χ.), ή κατά την ελληνική απόδοση **Σμέρδις της Περσίας** ήταν βασιλιάς της Περσίας από τη δυναστεία των Αχαιμενιδών για λίγους μήνες το 522 π.Χ.. Ήταν νεώτερος γιος του ιδρυτή της Περσικής αυτοκρατορίας Κύρου Β’ του Μέγα και νεώτερος αδελφός του βασιλιά της Περσίας Καμβύση Β’. Οι γνώμες γύρω από το πρόσωπο του διίστανται η παράδοση που διατηρείται σύμφωνα με την επιγραφή του Δαρείου Α’ στο Μπεχιστούν δεν ήταν ο πραγματικός γιος του Κύρου αλλά ένας σφετεριστής μάγος με το όνομα Γαυμάτα. Σύμφωνα με τον Κτησία, ο Κύρος Β’ λίγο πριν πεθάνει όρισε τον Σμέρδι σατράπη των ανατολικών επαρχιών της αυτοκρατορίας του, αλλά σύμφωνα με την επιγραφή του Δαρείου ο Καμβύσης Β’ τον σκότωσε πριν φύγει για την Αίγυπτο κρατώντας τη δολοφονία μυστική. Ο Ηρόδοτος λέει ότι ο Σμέρδις πήγε μαζί με τον Καμβύση στην Αίγυπτο αλλά αργότερα του έδωσε εντολή να επιστρέψει πίσω στα Σούσα. Όταν ο Καμβύσης Β’ είδε ένα όνειρο ότι ο Σμέρδις θα του πάρει τον θρόνο τότε, σύμφωνα με τον Ηρόδοτο πάντα, έστειλε στα Σούσα έναν έμπιστό του με εντολή να δολοφονήσει τον μικρό αδελφό του. Ο Σμέρδις εκμεταλλεύτηκε τη δυσαρέσκεια του λαού από την αυταρχική εξουσία του Καμβύση Β’, κήρυξε επανάσταση εναντίον του και ανακηρύχθηκε βασιλιάς της Περσίας. Ο Καμβύσης Β΄ γύρισε πίσω να τον τιμωρήσει, αλλά πέθανε στον δρόμο την άνοιξη του 522 π.Χ. 

## Η ανατροπή του Σμέρδι απο τον Δαρείο
Κανένας δεν αντιστάθηκε στον νέο βασιλιά, κυβέρνησε 7 μήνες μεταφέροντας την πρωτεύουσα της αυτοκρατορίας του στη Μηδία. Στη συνέχεια μια ομάδα από 7 ευγενείς με επικεφαλής τον Δαρείο κατηγόρησαν τον Σμέρδι ότι δεν ήταν ο πραγματικός αδελφός του Καμβύση επειδή είχε δολοφονηθεί από τον αδελφό του αλλά ένας σφετεριστής μάγος με το όνομα Γαυμάτα. Οι ευγενείς συνέλαβαν και δολοφόνησαν τον Γαυμάτο στη συνέχεια ο αρχηγός τους Δαρείος ο οποίος ισχυρίστηκε ότι ανήκε στη δυναστεία των Αχαιμενιδών και ήταν μακρινός ξάδελφος του Κύρου ανακηρύχθηκε βασιλιάς ως Δαρείος Α’.

## Παραπομπές


## Πηγές
**Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. p. 59. ISBN 964-8499-05-5.*
**Jump up to:a b Kent, Ronald Grubb (1384 AP). Old Persian: Grammar, Text, Glossary (in Persian). translated into Persian by S. Oryan. p. 395. ISBN 964-421-045-X.*
**Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. p. 60. ISBN 964-8499-05-5.*
**Ctesias, Persica: Book 11, Fragment 9, taken from Photius' excerpt http://www.livius.org/ct-cz/ctesias/photius_persica.html#%A78 cf. Xenophon Cyrop. vin. 7, if*
**Bourke, Dr. Stephen (chief consultant) "The Middle East: Cradle of Civilisation Revealed" p. 225, ISBN 978-0-500-25147-8*
**Akbarzadeh, D.; A. Yahyanezhad (2006). The Behistun Inscriptions (Old Persian Texts) (in Persian). Khaneye-Farhikhtagan-e Honarhaye Sonati. p. 115. ISBN 964-8499-05-5.*

## Εξωτερικοί σύνδεσμοι
* 

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Αρτάβανος της Περσίας

Ο **Αρτάβανος ο Υρκανός** ή **Αρτάβανος της Περσίας** ο οποίος διετέλεσε γενικός σατράπης της Περσίας την εποχή του Ξέρξη Α’ και στην συνέχεια βασιλιάς της Περσίας για λίγους μήνες μεταξύ του 465 π.Χ. και του 464 π.Χ.  αν και δεν ανήκε στην δυναστεία των Αχαιμενιδών. Την εποχή του Ξέρξη Α’ ήταν γενικός πρωθυπουργός και σωματοφύλακας του βασιλιά. Σύμφωνα με τον Αριστοτέλη ήταν υπεύθυνος για τον θάνατο του διαδόχου Δαρείου μεγαλύτερου γιου του βασιλιά, φοβήθηκε την οργή του Ξέρξη Α’ γι’αυτό στην συνέχεια δολοφόνησε τον ίδιο τον βασιλιά. Ο Ιουστίνος Ιουνιανός μας λέει ότι είχε προσωπικές φιλοδοξίες να γίνει βασιλιάς της Περσίας, γι’αυτό δολοφόνησε τον Ξέρξη Α’ και κατηγόρησε στον Αρταξέρξη τον μεγαλύτερο αδελφό του Δαρείο με αποτέλεσμα να εκτελεστεί. Ο Αρτάβανος παρέμεινε βασιλιάς μερικούς μήνες και στην συνέχεια δολοφονήθηκε από τον Αρταξέρξη ο οποίος κατάλαβε την απάτη, η δυναστεία των Αχαιμενιδών συνέχισε κανονικά με τον Αρταξέρξη Α’.

Κατηγορία:Πέρσες βασιλείς
Ρατοσλάβα Μλαντένοβιτς

Η **Ρατοσλάβα Μλαντένοβιτς** (σερβικά: *Ратославом Младеновић*) ήταν Σέρβα ευγενής κατά τον μεσαίωνα.

## Βιογραφία
Ήταν κόρη του βοεβόδα Μλάντεν και αδελφή του σεβαστοκράτορα Μπράνκο Μλαντένοβιτς. Παντρεύτηκε τον Άλτομαν Βογίνοβιτς και ήταν η μητέρα του Νικόλα Αλτομάνοβιτς. Μετά το τέλος του συζύγου τη,ς τα εδάφη που κυβερνούσε τα πήρε ο ανιψιός της Βόγισλαβ Βογίνοβιτς, αφήνοντάς της μία πολύ μικρή περιοχή για να ζήση με τον γιο της. 

Αυτό οφείλεται στο ότι ο γιος της Νικόλα, όταν απεβίωσε ο πατέρας του ήταν 11 χρονών και σαν ανήλικος δεν μπορούσε να το διαδεχτεί, έτσι ο Βόισλαβ κατέβαλε τα εδάφη του αδελφού του. Παρότι η Ρατοσλάβα περίμενε την κατανόησή του, ο Βόισλαβ πιστεύεται ότι την αντιμετώπισε αδιάφορα και της άφησε τα πιο φτωχά εδάφη.

## Παραπομπές

Ρατοσλάβα
Ρατοσλάβα
BeWelcome

εναλλ.=The logo of BeWelcome Platform|μικρογραφία|Το λογότυπο της BeWelcome πλατφόρμας
Το ***BeWelcome*** (συχνά σε συντομογραφία ως BW) είναι μια υπηρεσία φιλοξενίας που τη διαχειρίζεται μια μη κερδοσκοπική οργάνωση. Η ιστοσελίδα ιδρύθηκε το Φεβρουάριο του 2007. Από τον Αύγουστο του 2015, η οργάνωση έχει πάνω από 80.000 μέλη σε περισσότερες από 150 χώρες του κόσμου που προσφέρουν δωρεάν φιλοξενία και βοήθεια κατά τη διάρκεια των ταξιδιών. Η συμμετοχή είναι ελεύθερη και το λογισμικό πίσω από τη σελίδα, τη λεγόμενη BW-rox πλατφόρμα, είναι ελεύθερου και ανοιχτού λογισμικού.

## Οργάνωση

Η χρήση του BeWelcome είναι χωρίς χρέωση και επιτρέπει στον οποιονδήποτε να γνωρίσει ταξιδιώτες από όλο τον κόσμο και να εξασκήσει την ανταλλαγή φιλοξενίας. Για την εγγραφή, είναι απαραίτητο να συμπληρωθεί ένα προφίλ, όπου 
ευαίσθητες πληροφορίες, όπως διεύθυνση και όνομα, είναι δυνατό να μη φαίνονται σε όλους.

Μετά την εγγραφή, τα μέλη μπορούν να έρθουν σε επαφή με άλλα μέλη ώστε να συναντηθούν, να πάρουν περισσότερες πληροφορίες ή να ζητήσουν διαμονή. Αυτή η φιλοξενία δεν είναι τελείως καθορισμένη για το πώς θα γίνει και οι λεπτομέρειες ορίζονται από τα άτομα που ενδιαφέρονται, με τον όρο ότι παραμένει μη εμπορική. Η αναγκαία επικοινωνία τους, γίνεται μέσω μηνυμάτων, και προστατεύεται έτσι η μυστικότητα της διεύθυνσης email (ηλεκτρονικού ταχυδρομείου). 

Όταν τα μέλη τελικά γνωριστούν, μπορούν να αφήσουν σχόλιο στην ιστοσελίδα, περιγράφοντας την εμπειρία με τον φιλοξενούμενο ή τον οικοδεσπότη. Αυτό το σύστημα σχολίων, επιτρέπει την ασφαλή και αποτελεσματική ανταλλαγή μεταξύ μελών και τη δημιουργία εμπιστοσύνης. Το σχέδιο υποστηρίζεται από εθελοντές, που δουλεύουν σε ομάδες. Η μη κερδοσκοπική οργάνωση πίσω από το BeWelcome είναι εγγεγραμμένη στη Rennes της Γαλλίας.

## Ιστορία

Το BeWelcome είναι το αποτέλεσμα ενός σχεδίου που δημιουργήθηκε τον Οκτώβρη του 2006, από δυσαρεστημένους εθελοντές του δικτύου Hospitality Club που ίδρυσαν την επίσημη μη κερδοσκοπική οργάνωση BeVolunteer που είναι εγγεγραμμένη στη Rennes και *που διαχειρίζεται την ιστοσελίδα BeWelcome*.

To 2019 to BeWelcome ανακοινώνει την έκδοση της επανασχεδίασης της πλατφόρμας του.

## Couchsurfing

Ο Tony Espinoza, o CEO του Couchsurfing, δήλωσε ότι οι πρεσβευτές του Couchsurfing δεν επιτρέπεται να αναφέρουν το BeWelcome στα προφίλ τους ή στη διάρκεια συναντήσεων, επειδή πιστεύει ότι: “*η χρησιμότητα του BeWelcome είναι αμφίβολη. Ειλικρινά δεν πιστεύω πως βοηθάει τους ταξιδιώτες κάποιος που το προωθεί*”.

## Εξωτερικοί σύνδεσμοι

Επίσημη ιστοσελίδα BeWelcome

Κατηγορία:Ιστοσελίδες
Φεροϊκό αλφάβητο

To Φεροϊκό αλφάβητο βασίζεται στο Λατινικό αλφάβητο και αποτελείται από τα παρακάτω 29 γράμματα. 

## Διφορούμενη η ειδική προφορά
Το "Ð" δεν προφέρεται, καθώς χρησιμοποιείται για ιστορικούς λόγους. Το *Á* έχει διαφορετική προφορά από το *Α*, ακούγεται ως "οα", ένα ποτάμι λέγεται *á* στο Φεροϊκό. Τα γράμματα "i" και "y" έχουν την ίδια προφορά, όπως τα ι και η στα νέα ελληνικά. Τα γράμματα  Í  και Ý λεγονται το πρώτο και δεύτερο ουϊ, έχουν την ίδια προφορά ουϊ. Το Α μπορεί να έχει δύο διαφορετικές προφορές, ως το ελληνικό άλφα και ως αια π.χ. το λέξι apa (Μαϊμού) προφέρεται αιάπα. Η δανική προφορά όπως στη λέξη Danmark (στο πρώτο αλφα, αι, δεν υπάρχει στο Φεροϊκό άλφα.

Κατηγορία:Λατινικά αλφάβητα
Καραχία

Η **Καραχία** () είναι αρχαιολογικός τόπος του Περού και συγκεκριμένα στην κοιλάδα Ουτκουμπάμπα (Utcubamba Valley). Βρίσκεται 48 χλμ. βορειοδυτικά από την Τσατσαπόγια. Περιλαμβάνει οκτώ μούμιες σε όρθιες σαρκοφάγους στο πλευρό ενός κρημνού. Οι μούμιες είναι φτιαγμένες από πηλό και φυτικά προϊόντα όπως κλαδιά και φύλλα. Δημιουργήθηκαν το 1470 από τους αρχαίους Τσατσαπόγια, την περίοδο που ο πολιτισμός τους αντιμετώπιζε τους στρατούς των Ίνκα.

## Παραπομπές


## Εξωτερικοί σύνδεσμοι
* 

Καραχια
Hellcats

μικρογραφία|Το επίσημο λογότυπο της σειράς.
Το ***Hellcats*** είναι μια αμερικανική τηλεοπτική σειρά με μαζορέτες που αρχικά προβλήθηκε στο κανάλι The CW στις Ηνωμένες Πολιτείες από τις 8 Σεπτεμβρίου 2010 έως 17 Μάη 2011. Βασιζόμενη στο βιβλίο *Cheer: Inside the Secret World of Cheerleaders College* της δημοσιογράφου Kate Torgovnick, η σειρά εστιάζει στη ζωή των μαζορετών του κολεγίου, κυρίως της Marti Perkins (Aly Michalka), μια προνομιούχα φοιτήτρια πανεπιστημίου που υποχρεώνεται να ενταχθεί στις μαζορέτες της ομάδας του σχολείου της, τις Hellcats, προκειμένου να πάρει την αθλητική υποτροφία που της είναι αναγκαία. Το βασικό καστ περιλαμβάνει επίσης τους: Άσλεϊ Τίσντεϊλ, Ρόμπι Τζόουνς, Χέδερ Χέμενς, Ματ Μπαρ, Γκέιλ Ο'Γκρέιντι και Σάρον Λιλ.l.

Τον Μάιο του 2010 το Hellcats επιλέχθηκε από το The CW για την πρώτη σεζόν (2010-11). Αρχικά με μια σειρά 13 επεισοδίων, Το τηλεοπτικό κανάλι The CW πρόβαλε τη σειρά μετά από το Next Top Model της Αμερικής τις νύχτες της Τετάρτης. Το πιλοτικό επεισόδιο προβλήθηκε στις 8 Σεπτεμβρίου του 2010. Το The CW αργότερα έδωσε μια πλήρη  σεζόν για τη σειρά, με τα στελέχη να λένε ότι ήταν «ενθουσιασμένοι που εξοφλήθηκε για εμάς". Στις 17 Μαΐου 2011, το The CW ανακοίνωσε ότι η σειρά Hellcats δεν θα ανανεωθεί για το πρόγραμμα του 2012.  Η απόφαση αυτή προκάλεσε αντιδράσεις, παρ'όλα αυτά δεν άλλαξε κι έμεινε οριστική.

Έλαβε γενικά καλές κριτικές όσο προβαλλόταν η πρώτη περίοδος στο κανάλι. Η σειρά κέρδισε επίσης μια υποψηφιότητα για τα βραβεία *37th People's Choice Awards* του 2011.

## Προεπισκόπηση
Η σειρά Hellcats ακολουθεί την Marti Perkins, μία φοιτήτρια στο Πανεπιστήμιο Lancer, η οποία έχασε την υποτροφία της και δεν έχει άλλη επιλογή από το να μπει στην ομάδα των μαζορετών Hellcats του σχολείου για να την πάρει πίσω. Εκεί συναντά τη νέα συγκάτοικο της και αρχηγό της ομάδας των Hellcats, Savannah Monroe.

## Παραγωγή
Οι παραγωγοί της σειράς είναι ο δημιουργός της σειράς «Νοικοκυρές σε απόγνωση», Κέβιν Μέρφι, ο δημιουργός της σειράς «Σούπερμαν, τα χρόνια της νιότης», Τομ Γουέλινγκ και ο δημιουργός της σειράς "Heroes", Άλαν Άργκους.

## Παραπομπές


Κατηγορία:Αμερικανικές τηλεοπτικές σειρές
Κατηγορία:Δραματικές σειρές
Κατηγορία:Νεανικές σειρές
Κατηγορία:Τηλεοπτικές σειρές του The CW
Εκκλησία Αγίου Αθανασίου των Ελλήνων

Η **Εκκλησία Αγίου Αθανασίου των Ελλήνων** είναι μια Ελληνόρρυθμη Καθολική Εκκλησία στη Ρώμη. Χτίστηκε κατά τη διάρκεια του 16ου αιώνα από τον Καρδινάλιο Santoni. Είναι εκκλησία του Ποντιφίκιου Ελληνικού Κολλέγιου Αγίου Αθανασίου, Τιμητική εκκλησία της Ρωμαιοκαθολικής Εκκλησίας, του Καρδιναλίου Lucian Mureşan (Ελληνικός Καθολικός Αρχιεπίσκοπος Ρουμανίας) και εκκλησία της ελληνόρρυθμης ελληνικής κοινότητας της Ρώμης.

## Τοποθεσία
Η εκκλησία βρίσκεται στο IV Ρωμαϊκό Rione Campo Marzio περίπου 220 μέτρα βορειοδυτικά της Piazza di Spagna με τη διάσημη Ισπανική Σκάλα.

## Παραπομπές


## Βιβλιογραφία
* Walter Buchowiecki: Handbuch der Kirchen Roms. 1. Bd., Verlag Brüder Hollinek, Wien 1967.

Κατηγορία:Ανατολικές Καθολικές Εκκλησίες
Κατηγορία:Έλληνες της Ιταλίας
Κατηγορία:Εκκλησίες στη Ρώμη
Ρωμη
Σταραχοβίτσε

Το **Σταραχοβίτσε** (πολωνική  προφορά [staraxɔˈvʲit͡sɛ] ) είναι πόλη της Πολωνίας με πληθυσμό της τάξεως των  κατοίκων, η οποία βρίσκεται στο Ποβιάτ του Σταραχοβίτσε, στο Βοϊβοδάτο του Σβιετοκρίσκιε. Καλύπτει εδαφική έκταση της τάξεως των 31,85 τ.χλμ..

## Ιστορία
Την 1η Απριλίου 1939, η παλιά πόλη του Βιέρζμπνικ ενώθηκε με τον πληθυσμό του Σταραχοβίτσε Φαμπρίτσνε και του χωριού του Σταραχοβίτσε Γκόρνε. Η νέα αυτή πόλη έλαβε αρχικά την ονομασία Σταραχοβίτσε-Βιέρζμπνικ κι έπειτα το 1952 υιοθέτησε την σημερινή της ονομασία.
Στις 27 Οκτωβρίου 1942 το εβραϊκό γκέτο του Βιέρζμπνικ εξολοθρεύτηκε από τους Ναζί, με 4.000 Εβραίους να στέλνονται στο στρατόπεδο συγκέντρωσης της Τρεμπλίνκα και τους υπόλοιπους περίπου 1.600 Εβραίους να στέλνονται σε στρατόπεδο εργασίας σε κοντινή απόσταση του Σταραχόβιτσε. Με το κλείσιμο του στρατοπέδου εργασίας το 1944, οι επιζώντες μεταφέρθηκαν στο σύνολό τους στο Άουσβιτς, όπου εργάστηκαν σε εργοστάσιο παραγωγής πυρομαχικών.

## Σημειώσεις και Παραπομπές


## Εξωτερικοί σύνδεσμοι
* 

Κατηγορία:Πόλεις της Πολωνίας
Garfield

μικρογραφία|δεξιά|Το λογότυπο του ''Garfield''|223x223εσ

Το ***Garfield*** (ελληνική απόδοση: *Γκάρφιλντ*) είναι αμερικανική σειρά κόμικς, η οποία έχει μεταφερθεί και στο κινηματογράφο. Δημιουργός της είναι ο Αμερικανός δημιουργός κινούμενων σχεδίων Τζιμ Ντέιβις. Η πρώτη δημοσίευσή του έγινε στις 19 Ιουνίου 1978 και πραγματεύεται τη ζωή ενός γάτου, του Garfield, του αφεντικού του Jon Arbuckle και το σκύλο του Τζον ο οποίος ονομάζεται Odie. Ο Garfield δεν συμπαθεί τον Odie και για αυτό προσπαθεί να τον ξεφορτωθεί με ότι περάσει απ'το χέρι του. Μέχρι το 2013, σκίτσα του Garfield έχουν δημοσιευθεί σε 2.580 εφημερίδες και περιοδικά, και είναι ο κάτοχος Βραβείου Γκίνες σε αυτό τον τομέα. Ο Garfield έχει παίξει σε αρκετές ταινίες και έχει εμφανιστεί σε πολλά παιχνίδια.

## Ταινίες
* ** (2004)
* *[[Garfield 2]]* (2006)
* *[[Garfield Gets Real]]* (2007)
* *[[Garfield's Fun Fest]]* (2008)
* *[[Garfield's Pet Force]]* (2009)

## Τηλεοπτική σειρά
* *[[The Garfield Show]]* (2008-2016)

## Παραπομπές


## Εξωτερικοί σύνδεσμοι

* 
* The Garfield Show, νέα σειρά κινουμένων σχεδίων 
*


Κατηγορία:Αμερικανοί χαρακτήρες κόμικς
Κατηγορία:Κόμικς που έγιναν τηλεοπτικές σειρές
Κατηγορία:Φανταστικές γάτες
Κατηγορία:Πολιτισμός των Ηνωμένων Πολιτειών
Ιταλικό πρωτάθλημα ποδοσφαίρου ανδρών 2013-14

Το  **Ιταλικό πρωτάθλημα ποδοσφαίρου ανδρών 2013-2014** είναι το 112ο πρωτάθλημα της διοργάνωσης. Ξεκίνησε στις 24 Αυγούστου 2013 και ολοκληρώθηκε στις 18 Μαΐου 2014. Χορηγός της μπάλας για όλα τα παιχνίδια είναι η Nike. Η Γιουβέντους το κατέκτησε για 30η φορά στην ιστορία της.

Στο πρωτάθλημα διαγωνίστηκαν 17 ομάδες από το Ιταλικό πρωτάθλημα ποδοσφαίρου ανδρών 2012-2013 και οι 3 που προβιβάστηκαν από τη Σέριε Β. Για πρώτη φορά στην ιστορία της Σέριε Α  υπήρξαν 5 τοπικά ντέρμπι μεταξύ ομάδων από την ίδια πόλη: Μιλάνο (ΦΚ Ιντερνατσιονάλε Μιλάνο και ΑΚ Μίλαν), Τορίνο (Γιουβέντους και Τορίνο ΦΚ), Ρώμη (Σ.Σ. Λάτσιο και ΑΣ Ρόμα), Γένοβα (Τζένοα και ΟΚ Σαμπντόρια) και Βερόνα (Κιέβο Βερόνα και Ελλάς Βερόνα).

## Βαθμολογία

*Κανονικά οι 5 πρώτες ομάδες της κατάταξης προκρίνονται στις ευρωπαϊκές διοργανώσεις.Αλλά από την στιγμή που οι φιναλίστ του Κυπέλου Ιταλίας είναι η ΣΣΚ Νάπολι και η Φιορεντίνα οι οποίες έχουν ήδη πάρει το εισιτήριο για τις ευρωπαϊκές διοργανώσεις τότε η ομάδα στην 6η θέση θα πάρει το έξτρα εισιτήριο.

## Αποτελέσματα

*Το ματς Ρόμα-Πάρμα που ήταν προγραμματισμένο να διεξαχθεί στις 2 Φεβρουαρίου 2014 στις 16:00 ώρα Ελλάδος, δεν διεξήχθη λόγω κακών καιρικών συνθηκών που προκάλεσαν πλημμύρες στο γήπεδο.Να αναφέρουμε πως το ματς ξεκίνησε αλλά διακόπηκε οριστικά στο 10' λεπτό. Το ματς τελικά διεξήχθη στις 2 Απριλίου και ξεκίνησε από το 10ο λεπτό.

## Κορυφαίοι σκόρερ

Κατηγορία:Σέριε Α
Κατηγορία:Εγχώρια ποδοσφαιρικά πρωταθλήματα 2013-2014
Μουσικό Βραβείο της Σκανδιναβικής Επιτροπής

Το **Μουσικό Βραβείο της Σκανδιναβικής Επιτροπής** είναι ένα βραβείο που θεσμοθετήθηκε στις 19 Απριλίου 1989 από τη Σκανδιναβική Επιτροπή. Κάθε δύο χρόνια το βραβείο πρεπει να πάει σε έναν συνθέτη, και κάθε δύο χρόνια για έναν καλλιτέχνη.

## Νικητές

## Παραπομπές


## Εξωτερικοί σύνδεσμοι
*norden.org

Κατηγορία:Μουσική στη Δανία
Κατηγορία:Μουσική στη Φινλανδία
Κατηγορία:Μουσική στη Νορβηγία
Κατηγορία:Μουσική στη Σουηδία
Κατηγορία:Μουσική στην Ισλανδία
Κατηγορία:Πολιτισμός των Νήσων Φερόες
Κατηγορία:Μουσικά βραβεία
Βογίν (βοϊβόδας)

Ο **Βογίν** (*[[σερβικά]] : Војин*) ήταν Σέρβος ευγενής, ο ιδρυτής της οικογένειας Βοΐνοβιτς που έλεγχαν μια μεγάλη περιοχή, γνωστή σαν Χώρα του Βοΐνοβιτς από το 1322 έως το 1347 - 1348. Ήταν ένας από τους πιο εξέχοντες ευγενείς της εποχής Στέφανου του Ντέτσανι, και αργότερα ήταν μεταξύ των ευγενών που στήριξαν τον βασιλιά Ντούσαν. Οι απόγονοί του, ο γιος του Βόγισλαβ Βογίνοβιτς και ο εγγονός Νίκολα Αλτομάνοβιτς Βοΐνοβιτς ήταν από τους πιο ισχυρούς ευγενείς στη Σερβία, κατά το δεύτερο μισό του δέκατου τέταρτου αιώνα.

Πιστεύεται ότι συμμετείχε στις επιθέσεις ενάντια των Ενετών του Ντουμπρόβνικ στα μέσα της τρίτης δεκαετίας του δέκατου τέταρτου αιώνα. Ως κάτοχος του τίτλου του στρατιωτικού διοικητή, πιθανόν πήρε μέρος στην Μάχη της Velbuzd και στις κατακτήσεις του αυτοκράτορα Ντούσαν.

Είναι άγνωστο το όνομα των γονέων του αλλά είναι γνωστό ότι είχε τρεις αδελφούς. Παντρεμένος με μια ευγενή αγνώστων στοιχείων είχε τέσσερα παιδιά:, τον Μήλος, τον Άλτομαν, τον Στέφαν Βόισλαβ, και την Σέλα ή Βοϊσάβα.

## Παραπομπές


## Πηγές
* Група аутора, *Родословне таблице и грбови српских династија и властеле (према таблицама Алексе Ивића) (друго знатно допуњено и проширено издање)*, Београд 1991. ISBN 86-7685-007-0


Κατηγορία:Βοεβόδες της Σερβίας
Μουκριμέ Χατούν

Η **Σιττισάχ Μουκριμέ Χατούν** (Οθ. Τούρκικα:سيتيسة هاتون) (Τούρκικα: *Sitt-î Şâh Mükrime Hâtun*, 1435 - Απρίλιος 1467) ήταν η πέμπτη σύζυγος του σουλτάνου Μωάμεθ Β΄ του Πορθητή και η βιολογική μητέρα του σουλτάνου Βαγιαζίτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Sitt-î Şâh Mükrime Hâtun Aliyyetü'ş-Şân Hazretleri***

## Βιογραφία
Η Μουκριμέ Χατούν γεννήθηκε το 1435 στο Ελμπιστάν, στην Επαρχία Καχραμανμαρά, των Δουλκαρίδων. Γεννήθηκε ως Μουκριμέ. Ο πατέρας της ήταν ο Σουλεϊμάν Μπέης, που ήταν ο έκτος δοικητής του Ντουλκαντίρ. Η θεία της Εμινέ Χατούν ήταν παντρεμένη με τον Μωάμεθ Α΄. Αργότερα η Γκιουλμπαχάρ Χατούν, εγγονή του Σουλεϊμάν Μπέη, παντρεύτηκε με τον μελλοντικό Σουλτάνο Βαγιαζίτ Β΄ και γέννησε τον Σελίμ Α΄.

Η Μουκριμέ παντρεύτηκε τον Μωάμεθ Β΄ στις 15 Δεκεμβρίου 1446 σε ηλικία 11 χρονών, ενώ στις 3 Δεκεμβρίου 1447 γέννησε τον Βαγιαζίτ Β΄. Ο γάμος τους δεν ήταν πολύ χαρούμενος. Προφανώς, η όλη συμφωνία δεν ήταν της αρεσκείας του Μωάμεθ Β΄. 

Η Μουκριμέ Χατούν πέθανε πριν από την άνοδο του γιου της στον θρόνο, τον Απρίλιο του 1467 στην Ανδριανούπολη. Βαλιντέ Χατούν στον γιο της έγινε η Γκιουλμπαχάρ Χατούν.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Βαλιδέ Σουλτάνες
Κατηγορία:Σουλτάνες της Οθωμανικής Αυτοκρατορίας
Άλτομαν Βογίνοβιτς

Ο **Άλτομαν Βογίνοβιτς** (*[[σερβικά]]: Алтоман Војиновић *) ήταν Βοεβόδας, στρατιωτικός και πολιτικός άρχοντας - ηγεμόνας, της Ζέτα και της Χούμ τον 14ο αιώνα.

Ήταν ο μεγαλύτερος γιος του Βοϊβόδα Βογίν ο οποίος είχε πολεμήσει στο πλευρό των Στέφανου Ντεκάνσι και του Στέφανου Δουσάν. Ο Άλτομαν αναφέρεται πρώτη φορά σε ιστορικές πηγές το 1335. Το 1347 ήταν διάδοχος του πατέρα του σαν στρατιωτικός διοικητής κι άρχοντας της τεράστιας περιοχής-φέουδου της οικογένειας που έμεινε γνωστή σαν Χώρα του Βοΐνοβιτς. Πήρε μέρος στην εκστρατεία του βασιλιά Ντούσαν στην Ήπειρο και τη Θεσσαλία, και στη Βοσνία.

Πιστεύεται ότι έχασε τη ζωή του το 1363, αλλά η τελευταία αναφορά του ονόματος του είναι το 1359.

Παντρεύτηκε τη Ρατοσλάβα αδελφή του Μπράνκο Μλαντένοβιτς και μαζί της απέκτησε τον Νίκολα Αλτομάνοβιτς Βοΐνοβιτς.

## Παραπομπές


## Πηγές
* Др Жељко Фајфрић ''„Велики жупан Никола Алтомановић“''

Κατηγορία:Βοεβόδες της Σερβίας
Αλτομαν
Κατηγορία:Σερβική Αυτοκρατορία
Κατηγορία:Ζαχλουμία
Κατηγορία:Πριγκιπάτο της Ζέτα